Luister: Stadsboer boer met musiek en woeker met woordehttps://rak2.spens.co.za/radio/2015-onderhoude/stadsboer-2015-04-17.mp3 Die musiekgroep Stadsboer. Foto: ‘n Skermskoot uit die video. As jy nog nie Stadsboer se musiek gehoor het nie, kan jy gerus nader skuif en die moeite doen om na ŉ liedjie of twee van dié Pretoriase musiekgroep te luister. Die groep het verlede jaar deelgeneem aan kykNET se musiekvideoprojek- (MVP) kompetisie en daarna het sy liedjie “Meer as genoeg” op die Afrikaans is groot volume 7-album verskyn. Dit is maar net die begin vir dié musiekgroep. Esté Meyer Jansen het saam met Michelle Matthews en Ruan Hoffman, sangers en kitaarspelers, en Smiley van Dyk, baskitaarspeler, gekuier om ŉ bietjie meer oor die groep se musiek te wete te kom.